spelwoorde | © My Klaskamer - idees en gedagtes uit 'n juffrou se pen
Pi Dag & Wiskunde Week	Wiskunde Dag
Juffer	afrikaans	spelwoord, woordsoek	6 Kommentaar
Afhangende van die ouderdomsgroep, kan 'n mens verskeie idees probeer.
Lees die woord en bou die woord dan met los kaartjies – een-vir-een.
Skryf die woorde met 'n swart veselpen en lees dit saam. Plaas 'n papier bo-op en laat die outjie dit natrek.
Vou 'n vel papier in die helfte (in die lengte) en dan weer om sodoende ag gelyke blokke te maak. Laat die outjie dan 'n woord in elke blok skryf en maak 'n duplikaat. Sny die blokke op en speel 'n geheuespel waar al die kaarte onderstebo is en dan twee op 'n slag om gedop word. As dit 'n paar is, hou dit of dop dit weer om as die kaarte 'n onpaar is.
Maak 'n waaier met een stel kaarte, trek 'n kaart – lees dit, hou toe en probeer dit hardop uitklank. Gaan deur al die woorde op dieselfde wyse. As die woord reg is, sit dit eenkant. Indien die woord verkeerd gespel is, hou dit in die waaier. Gebruik dieselfde gedagte om ook die woorde te skryf.
Maak weer 'n groot vel met blokke en trek die gunstelingpotlode nader. Skryf die woorde in verskillende kleure – een per blok. Indien die woord "illustreerbaar" is, teken 'n prentjie by.
Gebruik 'n witbord veselpen om die woorde op 'n plastieksakkie, op 'n spieël of 'n gladde teël na te trek.
Tik gerus soekterme soos "spelgoggas, spellys, dubbelklank, tweeklank, drieklank, verkleinwoord, meervoud, sigwoord, flits…klanke, hersien" by die bruin soekblokkie aan die regterkant in vir soortgelyke idees.
Woordsoeke [Engels en Afrikaans]
6 Kommentaar	(+add yours?)
Mar 31, 2018 @ 11:22:00
Ek wil graag weet hoeveel dit my sal kos as ek al die werk, beplanning en assessering vir graad 2 en 3 by julle koop vir yermyn 1 tot 4.
Mar 31, 2018 @ 15:20:32
Hallo, Annerene 😉
Ek verkoop nie assessering of beplanning nie, maar wel werksvelle, dekor, flitskaarte, weerkaart-/kalender inligting, ens…sowat 220+ items onder R25 😉 Daar is ongeveer 10 jaar se idees en drukbare werk hier op my blog beskikbaar (meestal gratis). Tik gerus soekterme soos die woorde* hier onder by die bruin soekblokkie in vir verskeie opsies.
Loer gerus hier na 'n pryslys of gaan direk na die winkeltjie.
Mar 16, 2020 @ 05:10:22
Graag uitvind of jy gr r werk boekie het? En watis die kostes? As het vanaf kwartaal 1 -4 en uutvind of daar dalk leesboekie is wat ook vi rhom kan lees om hom mee te help.
Mar 16, 2020 @ 13:08:57
Middag, Christine 😉
Loer gerus na hierdieidees vir voorskoolse kinders. Tik gerus ook soekterme soos 'abc skryf, abc uitspraak, syfers, potloodgreep, knip, sigwoord, vorms, flitskaarte…skoolgereed, liedjies, stories, rympies…'
Ek het oefenboekies in die onderskeie seisoene. Blaai gerus deur die produkte vir meer opsies 😉
Mar 25, 2020 @ 10:28:10
Ek wil graag al die woordsoeke per epos ontvang asseblief. Ek sukkel om dit afgelaai te kry en dit is baie oulik.
Mar 25, 2020 @ 21:14:07
Dankie vir die boodskap. Daar het 'n fout in getree en dis reg gestel. Ek het die woordsoeke vir jou gestuur.